DA Den Europæiske Unions Tidende C 212/7

Bekendtgørelse fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter i Kruszwica-regionen

2013/C 212/07

Vedrørende en ansøgning, som er sendt til det polske miljøministeriums departement for geologi og geologiske koncessioner, angående en tilladelse til prospektering og efterforskning af olie- og naturgasforekomster, anmoder jeg hermed gennem Polens faste repræsentation ved Den Europæiske Union om, at oplysninger vedrørende ansøgningen offentliggøres i Den Europæiske Unions Tidende i overensstemmelse med artikel 3, stk. 2, litra b) i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter, og artikel 46 i loven af 9. juni 2011 om geologi og minedrift (Dziennik Ustaw (polske statstidende) 2011, nr. 163, punkt 981, som ændret).

Udbudsproceduren vedrører tildelingen af tilladelser til prospektering og/eller efterforskning af olie- og naturgasforekomster i Kruszwica-området i Wielkopolskie-provinsen og Kujawsko-Pomorskie-provinsen:

Nr. Navn Blok nr. 1992-layout X Y 1 Kruszwica 189 (del) 209 (del) 543 142,49 432 398,26 542 925,90 455 413,50 541 616,60 456 204,60 541 321,20 457 548,60 542 900,10 458 105,40 542 823,80 466 261,60 530 547,50 466 176,40 529 982,02 460 947,67 527 199,48 461 245,08 522 457,61 459 362,76 516 113,51 460 780,17 505 767,09 460 565,18

Ansøgninger skal dække dette område.

Ansøgning om tilladelse skal indgives til det polske miljøministeriums hovedkontor senest kl. 12.00 middag CET den sidste dag i den 180-dages periode, der starter på dagen efter offentliggørelsen af denne meddelelse i Den Europæiske Unions Tidende.

De modtagne ansøgninger vil blive bedømt ud fra følgende kriterier:

a) den teknologi, der foreslås anvendt til arbejdet (50 %)

b) ansøgerens tekniske og finansielle kapacitet (40 %)

c) det gebyr, der tilbydes med henblik på at opnå udvindingsrettigheder (10 %).

Minimumsgebyret for opnåelse af udvindingsrettigheder i Kruszwica-området er 128 190,70 PLN årligt.

Den offentlige åbning af ansøgningerne finder sted på det polske miljøministeriums hovedkontor kl. 12.00 middag CET den fjortende arbejdsdag efter indsendelsesfristens udløb. Vurderingen af ansøgningerne vil være afsluttet inden for en periode på seks måneder efter indsendelsesfristens udløb. Ansøgerne modtager skriftlig meddelelse om procedurens udfald.

Ansøgningerne skal udfærdiges på polsk.

Idet den tager højde for de relevante myndigheders mening, tildeler den licensudstedende myndighed tilladelse til prospektering og efterforskning af olie- og/eller naturgasforekomster til udbuddets vinder og tegner kontrakt om udvindingsrettighederne med vedkommende.

For at kunne prospektere og/eller efterforske kulbrinter i Polen skal den pågældende virksomhed skal være i besiddelse udvindingsrettigheder såvel som en tilladelse.

Ansøgninger sendes til det polske miljøministerium på følgende adresse:

Ministerstwo Środowiska Departament Geologii i Koncesji Geologicznych ul. Wawelska 52/54 00-922 Warszawa POLSKA/POLAND

Yderligere oplysninger kan fås hos:

— Det polske miljøministeriums websted: http://www.mos.gov.pl

— Departament Geologii i Koncesji Geologicznych Ministerstwo Środowiska ul. Wawelska 52/54 00-922 Warszawa POLSKA/POLAND Tlf. +48 225792429; +48 225792449; Fax +48 225792460; E-mail: dgikg@mos.gov.pl

Godkendt af:

Piotr Grzegorz WOŹNIAK

Ledende statsgeolog